lflage/wiki-talks huggingface dataset:
Eztabaida:Untzitibar

message: Aupa lagunak, Euskaltzaindiak udalerri (eta ibar "naturala") "Untzitibar" izendatzen du; "Untziti" herriaren eta ibaiaren izena litzateke. Aldatu beharko, ezta? Ondoriozko aldaketa: Untziti (kontzejua) "Untziti" besterik ez litzateke, izendapenak sinplifikatuz. Ondo ibili.--Adrar (esan) 19:19, 16 Maiatza 2010 (UTC)
replies: text: Ba horrela bada, aldatu egin beharko da.--Assar; (erantzun hemen) 18:42, 16 Maiatza 2010 (UTC)
thread_title:  Untzitibar, ezta?
Eztabaida:Jatsu

message: Aupa, asteko herria dela eta Jatsuri begirada bat eman diot. "Jatsuar ezagunak" atalean zeuden biek Jatsu Garazirekin dute lotura, okerrik ezean. Orain zalantza bat dut: azken honetan dagoen Piarres Ibarrart ez ote den Lapurdiko Jatsukoa! Iturriek ez dute bat egiten eta artikuluan bertan kontraesan bat dago, argitzerik izango al dugu? Bertsulari.comek lapurtarra dela aipatzen du baina beste leku batzuetan ez dago hain argi. Ondo ibili.--Adrar (esan) 8:33, 18 Maiatza 2010 (UTC)
replies: text: Argituta, Piarres Ibarrart Lapurdiko herrian jaio zen.--Adrar 9:39, 22 Maiatza 2010 (UTC)
thread_title:  Kasu Jatsu(i)arrei
Txantiloi eztabaida:Film infotaula oinarria

message: Gran Torino (filma) artikuluan irudia ez zela agertzen ikustean, eta han dena ondo jarrita zegoenez, txantiloiarekin saltseatzen hasi naiz, baina ez dut irudia agerrarazterik lortu. Txantiloiekin ondo moldatzen den norbaitek txantiloi honen kodea aztertzea komeni litzateke. --Xabier Armendaritz(nirekin hizketan egiteko) 18:00, 18 Maiatza 2010 (UTC)
replies: text: :Txantiloia ondo dago, arazoa irudiarena da. Zuk jarritako irudiak copyright-a dut eta beraz, ezin da Commonsera igo (orduan ezin da Wikipedian ikusi). Ingelesezko wikian dute irudia igota, bertan fair use delakoa erabiltzen dutelako irudiak igotzeko.--An13sa ✎ 18:03, 18 Maiatza 2010 (UTC)
replies: text: ::Eskerrik asko, An13sa. --Xabier Armendaritz(nirekin hizketan egiteko) 18:08, 18 Maiatza 2010 (UTC)
thread_title:  Filmaren irudia ezin agerrarazi
Eztabaida:Kanariak

message: «Kanariar Uharteak» eta «Kanaria uharteak» hona ekartzea erabaki dut. Izan ere, Euskaltzaindiaren arau guztietan begiratuta, haietatik bitan ageri da toponimo hau, eta bietan lehentasuna ematen zaio «Kanariak» formari (ikus 70. eta 32. arauak). Sinonimotzat, «Kanaria uharteak» ere onartzen da, baina bigarren maila batean. --Xabier Armendaritz(nirekin hizketan egiteko) 20:35, 19 Maiatza 2010 (UTC)
thread_title:  Hona ekartzearen arrazoia
Eztabaida:Lausana

message: Artikulu honi Lausana izenburua ezarri diot, Brujas artikuluko eztabaida orrian azaldutako arrazoi berberengatik: Euskaltzaindiak onartutako bi izenetako bat aukeratu behar zen, eta Lausana da Euskaltzaindiak lehenengo formatzat onetsitakoa eta hiztegi gehien-gehienetan datorrena. --Xabier Armendaritz(nirekin hizketan egiteko) 19:28, 20 Maiatza 2010 (UTC)
thread_title:  Lausana / Lausanne
Eztabaida:Lovaina (hiria)

message: Artikulu honi Lovaina (hiria) izenburua ezarri diot, Brujas artikuluko eztabaida orrian azaldutako arrazoi berberengatik: Euskaltzaindiak onartutako bi izenetako bat aukeratu behar zen, eta Lovaina da Euskaltzaindiak lehenengo formatzat onetsitakoa eta hiztegi gehien-gehienetan datorrena. --Xabier Armendaritz(nirekin hizketan egiteko) 19:38, 20 Maiatza 2010 (UTC)
thread_title:  Lovaina / Leuven
Txantiloi eztabaida:NA onarpena/dok

message: Esaldi hori ez dago oso txukun. Honela jartzea proposatzen dut: bozketa eginda, ez da nabarmendu. --Xabier Armendaritz(nirekin hizketan egiteko) 13:28, 21 Maiatza 2010 (UTC)
thread_title:  «bozketa ondoren ez nabarmendua»
Eztabaida:Latsa

message: Egunon, interwikiak kendu ditut "Latsa" izeneko (azken buruan generikoa da, "erreka" hitzaren sinonimoa...) erreka asko daudelako. Bi interwikiak txarto zeuden...eta aldi berean bakoitza erreka desberdin bati dagokio!! Ondo ibili.--Adrar (esan) 11:07, 22 Maiatza 2010 (UTC)
replies: text: Barkatu eta ahaztu aurrekoaren zati bat; interwiki bat ondo dago (txarto "wikizatuta" ikusi dut Errobiren ibaiadarren zerrendan eta azeleratu egin naiz), bestea txarto.--Adrar 11:12 22 Maiatza 2010 (UTC)
thread_title:  3, 4, 5...Latsa!
Eztabaida:Polinesia Frantsesa

message: Frantziar Polinesia ala Polinesia Frantsesa?--An13sa ✎ 15:47, 22 Maiatza 2010 (UTC)
replies: text: "Polinesia Frantsesa" izan beharko...--Adrar (esan) 17:02, 22 Maiatza 2010 (UTC)
replies: text: :Bai, Euskaltzaindiak hala arautu du:

text: :POLINESIA FRANTSESA (-A)

text: :Izaera: Kolektibitatea

text: :Ofiziala: Polynésie française

text: :Gaztelania: Polinesia francesa

text: :Frantsesa: Polynésie française

text: :(Iturria: http://www.euskaltzaindia.net/eoda/exonimia)

text: :--Xabier Armendaritz(nirekin hizketan egiteko) 22:59, 22 Maiatza 2010 (UTC)
thread_title:  Izenburua
Kategoria eztabaida:Euskal literatura

message: Kategoria honetako gehienak euskal herritarrak dira, baina badira frantsesak (Pouvreau, adibidez) edo estatubatuarrak ere (Larry Trask); eta dagoeneko japoniarrik ez bada, aurki izango dugu, segur aski, herrialde hartatik Lazkaoko barnetegira etorri ohi direnak kontuan hartuta.
Ez dakit «Euskal Herriko euskal idazleak» kategoria sortzea merezi duen, hala «Euskal Herriko erdal idazleak» kategoria ezabatu eta sailkatzeko irizpide bakartzat hizkuntza hartu behar ote genukeen. --Xabier Armendaritz(nirekin hizketan egiteko) 12:30, 24 Maiatza 2010 (UTC)
replies: text: Oraintxe konturatu naiz probintziaz probintzia sailkatutako idazleak hartuta konpon daitekeela arazoa. Arazorik ez, hortaz. --Xabier Armendaritz(nirekin hizketan egiteko) 12:37, 24 Maiatza 2010 (UTC)
thread_title:  [[:Kategoria:Euskal Herriko literatura]] kategorian sartzerik ez
Eztabaida:Getzaurre

message: Gabon, ia-ia seguru nago baina mesedez hangoren batek baieztatu dezala erabat: Getzaurre gaur egun ez dago Galar udalerrian, zendea historikoan bai baina Beriaineko "auzo berria" (Poblado de Potasas, agertzen den bezala) da, ezta? Bertan bizi dira udalerri berriaren biztanle gehienak...--Adrar (esan) 22:39, 24 Maiatza 2010 (UTC)
replies: text: Han-hemen begiratu eta gero, seguru: "Beriain berria" (jada ez hain berria) da. Banoa aldaketatxo batzuk egitera.--Adrar (esan) 17:15, 25 Maiatza 2010 (UTC)
thread_title:  Getzaurre, Beriainen uste
Kategoria eztabaida:Zeltiar musika

message: Kategoria honi «zelta musika» edo «keltiar musika» izena jarri behar litzaioke, «zeltiar» ez baitago ondo sortuta. --Xabier Armendaritz(nirekin hizketan egiteko) 20:53, 25 Maiatza 2010 (UTC)
thread_title:  Kategoriaren izena aldatu beharra
Eztabaida:Sarpen

message: Kaixo! Beno, artikulua oso ondo geratzen ari da, txiste-berdeak eta guzti! Azpian agertzen diren sarpena izendatzeko beste moduak ondo dago, baina ez dakit zergatik agertu behar den gazteleraz ere. Beste hizkuntza batzuetan sartzen baldin bada ondo, baina bestela agian soberan dago, ezta? -Theklan ·  ·  15:39, 27 Maiatza 2010 (UTC)
replies: text: Bai, egia esan ez zen nire hasierako asmoa gaztelerazkoak bakarrik jartzea (ulertzen dut zer esan nahi duzun eta bat nator zurekin), baina hasiera batean kostatu zitzaidan frantsesez eta ingelesez aurkitzea, eta horrela utzi dut. Ea osatzen joaten naizen.---Joxemai; (erantzunak) 15:44, 27 Maiatza 2010 (UTC)
thread_title:  Gaztelerazko esamoldeak 

thread_title:  2010-05-30 

message: Beharrezko al da irudi hain grafikoa erabiltzea artikulua irudikatzeko? Benetako argazkia erabiltzen duen Wikipedia bakarra gara, besteek marrazkiak erabiltzen dituzte. Ez dakit nik adin txikikoak maiz ibiltzen diren tokian holako argazki bat jartzea egokia den. -Zariquiegui 20:30, 7 Ekaina 2010 (UTC)
replies: text: Marrazkia goian, hobe. --Orereta (erantzunak) 17:05, 12 Uztaila 2010 (UTC)
thread_title:  Hasierako argazkia 

message: Emakumearen sarpen anizkoitzak maiz agertzen dira pornografian. Irudian, baginatik eta uzkitik egiten zaio sarpena, beste batzuetan emakumeak ahotik felazio bat ere egiten dio aldi berean beste gizon bati.
Koitoa, sexu harremanetako ekintza moduan, pornografiaren osagai nagusienetako bat da. 
Halaxe dio, eta hala ongi dio, baina nagusienetako gaizki da, nagus6iena gaizki da: nagusi eta kito; beraz, nagusietako behar du.*
Ama alabarekin medikuarengana joan eta alabak aluan mina daukala esaten dio... (lauki berdea) Medikuarengana gaizki da. Halakoez mintzo garelarik, hitzorduaz aritzen gara; beraz, medikuarenera. Medikuarengana ongi da mediku den batengana joaten garelarik, badakigu mediku dela, edo norbaitek badaki norbait mediku dela eta bertze batzuei erran die norbait medikuarengana joan dela, halako etxeren bateko besta batean edo, filmetan edo. Baina halako egoera gutartean ez da gertatzen ohi: gehienok kontsultaz aritzen gara. Hortakotz, medikuarenera.Norastorgarlensiu.
thread_title: Pornografia eta koitoaren mitologia
Eztabaida:Txillardegi

message: Artikuluko lehenengo esaldian ederki dioenez, ezagunagoa da Txillardegi goitizenez. Uste dut izenburu horrekin agertu beharko litzatekeela artikulua, gero zerrendetan hori agertzen baita, eta «Jose Luis Alvarez» irakurrita nekez jakingo dugu Txillardegiri buruz ari garela. --Xabier Armendaritz(nirekin hizketan egiteko) 10:48, 28 Maiatza 2010 (UTC)
thread_title:  Txillardegi 

message: Seme-alabak begiratuta, ikusten dut bakarra agertzen dela, eta bi ditu, nik dakidala. Ezin da informazio partzial bat egon, edo informazioa dago, edo ez dago (atal hori kendu), baina ez informazio-erdia. Goraintzi Iñaki LL (eztabaida) 10:42, 16 urria 2018 (UTC)
thread_title: Infotaulako infoa
Kategoria eztabaida:Kirol instalazioak

message: «aretoa» gela bat da. Estadioak, pilotalekuak... ez dira aretoak. Beraz, «Kirol instalazioak» jartzea proposatzen dut. --Xabier Armendaritz(nirekin hizketan egiteko) 10:27, 4 Ekaina 2010 (UTC)
replies: text: :Ados. Egingo dut bot-arekin? --An13sa ✎ 12:14, 4 Ekaina 2010 (UTC)
replies: text: ::Bot-ak erabilita, ba al da aldaketa hori kategorietara mugatzeko modurik? Artikuluen testuaren barruan, beharbada tokiren batean ondo erabilita egongo da... --Xabier Armendaritz(nirekin hizketan egiteko) 13:08, 4 Ekaina 2010 (UTC)
replies: text: :::--An13sa ✎ 18:20, 15 Ekaina 2010 (UTC)
thread_title:  Ez dira aretoak
Eztabaida:Pello Errota

message: Kaixo. Pello Errotaren bizitza hemendik hartu dut, beste datu batzuk erantsi, eta inglesera itzuli dut eta argitaratu. Bistadizo bat ematen badiozue eta esaten badidazue zer iruditzen zaizuen, oso zoriontsua egingo nauzue. Ondo izan!!
thread_title:  Itzulpena
Eztabaida:Gazteri berria

message: Ez naiz oso copyright zalea, baina abesti honek badu eta kontrakoa gertatu bitarte ezin dugu osorik jarri. Paragrafo bat bai, baina abesti osoa ez. -Theklan ·  ·  10:47, 9 Ekaina 2010 (UTC)
thread_title:  Lizentziak
Eztabaida:Aurora polar

message: Duda hori sortu zait... -Theklan ·  ·  11:04, 14 Ekaina 2010 (UTC)
replies: text: Polar izan beharko luke, nire ustez, kontzeptu "orokorra" baita. (Bi aurora polar esan daiteke, ezta?) --josugoni (erantzun hemen) 12:47, 14 Ekaina 2010 (UTC)
replies: text: :Nik ere uste dut mugagabean joan behar duela.--Assar; (erantzun hemen) 14:45, 14 Ekaina 2010 (UTC)
replies: text: :: --josugoni (erantzun hemen) 16:09, 14 Ekaina 2010 (UTC)
thread_title:  Polarra edo polar?
Kategoria eztabaida:Edari alkoholdunak

message: Gramatiketan begiratuta, -dun atzizkiaren toki berezkoena izenaren eskuinean da. Ezkerrean ere onartzen da, eta artikuluaren barruan ez nuke aldatuko, baina artikulu izenbururako, kategoria izenbururako edota agerikotasun handiko beste tokietarako, berezkoena duen tokian jarriko nuke: eskuinean. --Xabier Armendaritz(nirekin hizketan egiteko) 12:59, 17 Ekaina 2010 (UTC)
thread_title:  ''-dun'' atzizkiaren erabilera
Kategoria eztabaida:SIko unitate eratorriak

message: Nazioarteko Unitate Sistemaren sigla SI da nazioartean, eta euskaraz ere hori erabiltzen da. Beraz, kategoria honen izenburuak «SIko unitate eratorriak» beharko luke izan. --Xabier Armendaritz(nirekin hizketan egiteko) 10:18, 18 Ekaina 2010 (UTC)
replies: text: Ados.--An13sa ✎ 10:22, 18 Ekaina 2010 (UTC)
thread_title:  Okerreko sigla
Kategoria eztabaida:Erromatar galtzadak

message: Nire ustez, bi kontzeptu nahasi dira, orain dagoen bezala. Galtzadak, izan ere, badira erromatarren garaikoak, bai, baina beste asko Erdi Arokoak dira. Bi mila urtez baino gehiagoz erabili den garraio azpiegitura bat da.
Gainera, Europan ez ezik, galtzadak erabili dituzte Ameriketan ere, adibidez maiek, aztekek eta inkek.
Nire proposamena: beste kategoria bat sortzea, :Kategoria:Erromatar bideak edo :Kategoria:Erromatar galtzadak izenekoa, eta kategoria hori :Kategoria:Galtzadak kategoriaren barruan sartzea. --Xabier Armendaritz(nirekin hizketan egiteko) 18:45, 22 Ekaina 2010 (UTC)
thread_title:  Galtzadak: erromatarrenak ez ezik, Erdi Arokoak eta Ameriketakoak ere
Eztabaida:2010eko ekainaren 29ko greba orokorra

message: Artikuluak dio greba orokorra Hego Euskal Herrian dela, baina ez al da estatu osoan?--An13sa ✎ 18:05, 28 Ekaina 2010 (UTC)
replies: text: Ez. Estatu osorako deialdia irailaren 29rako da, CCOO eta UGTk egina. --Orereta (erantzunak) 18:36, 28 Ekaina 2010 (UTC)
replies: text: :Bale, konfunditu egin naiz, kar kar.--An13sa ✎ 18:39, 28 Ekaina 2010 (UTC)
thread_title:  Zalantza
Eztabaida:Eztei

message: Joxemari: Egia esan, japoniarren eztei zeremonia goian ipini dut artikulua "eurozentrikoa" ez izateko, hau da, ezteien kontzeptu unibertsalagoa izateko. Baina, tira, ulertzen dut zure ikuspuntua eta berriro aldatu nahi baduzu, aurrera. Eta "britainiar" tradiziokoa ala ez, egia esan "europar" tradizio modernokoa dela esango nuke, egia esan. Baina zer den "modernoa" eta zer "tradizionala" oso lausoa da muga... --josugoni (erantzun hemen) 20:14, 28 Ekaina 2010 (UTC)

thread_title:  Nabarmentzea
Eztabaida:Estitxu

message: Biografiak ez ditugu era horretan izendatzen, izenburuan Estitxu ala Estibaliz Robles-Arangiz.--An13sa ✎ 12:11, 29 Ekaina 2010 (UTC)
replies: text: Famatu diren Estitxu gehiago ere badirela pentsatuz jarri nion izen hori, baina famatuena segur aski Estitxu hauxe izango da. Googlen bilatuta, behintzat, alde handiarekin Estitxu hau da gehien azaltzen dena. Niregatik, aldatu izenburua eta jarri Estitxu.--Xabier Armendaritz(nirekin hizketan egiteko) 13:21, 29 Ekaina 2010 (UTC)
thread_title:  Izenburua
Eztabaida:HMS Bounty

message: «Errege Itsas Armada» izena ez da zuzena (hitz elkarketa bikoitza duelako: «Erregeren» jarri beharko litzateke, behintzat) eta ez da batere zehatza: nongoa da? Espainiako Erregeren Itsas Armada (XIX. menderaino izen hori zuen)? Frantziako Erregeren Itsas Armada (monarkia zenean)? --Xabier Armendaritz(nirekin hizketan egiteko) 09:58, 9 Uztaila 2010 (UTC)
thread_title:  Errege Itsas Armada / Erresuma Batuko Itsas Armada
Kategoria eztabaida:Royal Navyren itsasontziak

message: «Errege Itsas Armada» izena ez da zuzena (hitz elkarketa bikoitza duelako: «Erregeren» jarri beharko litzateke, behintzat) eta ez da batere zehatza: nongoa da? Espainiako Erregeren Itsas Armada (XIX. menderaino izen hori zuen)? Frantziako Erregeren Itsas Armada (monarkia zenean)?
Zehaztu egin behar da zein herrialdetakoak diren; zein gobernu sistematakoak diren esatea (monarkia batekoak direla esatea) ez da nahikoa. --Xabier Armendaritz(nirekin hizketan egiteko) 09:59, 9 Uztaila 2010 (UTC)
replies: text: Erresuma Batukoa da. Ingelesez Royal Navy Erresuma Batuko itsas armadari deitzen baitzaio soilik.--An13sa ✎ 10:02, 9 Uztaila 2010 (UTC)
replies: text: :Hemen, ordea, ez gara ingelesez ari, euskaraz baizik. --Xabier Armendaritz(nirekin hizketan egiteko) 10:04, 9 Uztaila 2010 (UTC)
replies: text: ::Erresuma Batuko Errege Itsas Armada hobe?--An13sa ✎ 10:06, 9 Uztaila 2010 (UTC)
replies: text: :::«Erresuma Batuko Erregeren Itsas Armada», horrela elkarketa bakarra geratzen da (Itsas Armada) eta berrelkarketa saihesten dugu (bi izen baino gehiagoren arteko elkarketa: Errege Itsas Armada). Euskaltzaindiak dio honelako kasuetan berrelkarketa saihestea komeni dela, nahasgarria delako (Euskaltzaindiaren 25. araua, «Hitz elkartuen osaera eta idazkera»). --Xabier Armendaritz(nirekin hizketan egiteko) 10:32, 9 Uztaila 2010 (UTC)

text: Ados.--An13sa ✎ 10:49, 9 Uztaila 2010 (UTC)
. Ez dakit ea hemen eztabaidatu duguna kategoria berriaren eztabaida orrian jartzea merezi duen... Ezetz uste baldin baduzu, kategoria hau ezabatu eta kito. Plazera da zurekin eztabaidatzea, beti lortzen dugu irtenbideren bat di-da. ;-) --Xabier Armendaritz(nirekin hizketan egiteko) 12:11, 9 Uztaila 2010 (UTC)
thread_title:  Errege Itsas Armada / Erresuma Batuko Itsas Armada
Eztabaida:Landak

message: Erreferentziatzen den iturrian euskal izen arautu moduan Landak / Landes ageri da (forma bikoiztua). Inon ez ditut Landeta edo Gaskoniako Landeta -bide batez Gaskoiniako berhar luke- formak aurkitu. Besteok? --Orereta (erantzunak) 11:25, 13 Uztaila 2010 (UTC)
replies: text: Exonimoak beste behin. Hau Euskaltzaindiak araututa dagoenez, Oreretak esan bezala artikuluak Landak edo Landes hasi behar; berdin Gaskoinia. "Landeta" forma hori erabili bada, neuk ez dut erreferentziarik ezagutzen, ez bada deklinatuta, "Landetan"...); "Landak" nahiko zabalduta dago eta agian ez zen bigarren aukera hori ere proposatu behar baina tira, akademiak dixit. Segidan bi kontzeptu nahasten dira, departamendua eta Landa geografikoak (ikus lotura, geuk euskaraz ez dugun Landes de Gascognera doa, ez departamendura), Neuk horrela jarriko nuke (inspirazio pertsonal eta okzitanierazko wpn hartuta):

text: Landak edo Landes (okzitaniera tokiko hizkuntzan Lanas eta frantsesez ofizialki Landes) Frantziako departamendua da, Okzitaniako Gaskoinia eskualdean dagoena. Akitania eskualde administratiboko bost departamenduetako bat da. Izena "Gaskoiniako Landak "(las Lanas de Gasconha) eskualde naturaletik hartu zuen baina beren mugek ez dute bat egiten.     Edo honelako zerbait. Bide batez, hiriburuaren izenaz neuk nahiago nuke lo Mont okzitaniarra baina Euskaltzaindiak arautu zuenez  36. arauan oinarrituko nintzateke Mont-de-Marsan ipintzeko; Mendi-Marzana ez nuke lehenetsiko, dirudienez beste garai batzuetako etimologia asmatu bati dagokio.--Adrar(esan) 15:17, 13 Uztaila 2010 (UTC)
replies: text: :Beste kontu bat gehitzearren: dugun artikulu bat Landetako basoa da, baina ez da Landes de Gascogne, Forêt des Landes baino. Ea animatzen naizen Gaskoiniako Landak artikulua egiten.--Adrar(esan) 8:52, 14 Uztaila 2010 (UTC)
Adrar, aldatu dut sarrera zuk jarritakoa kontuan hartuz, begiratu ea zer iruditzen zaizun. Orain Mendi-Marzana hori aldatzera noa, Euskaltzaindiaren arauak gailentzen dira eta. --Orereta (erantzunak) 10:03, 14 Uztaila 2010 (UTC)

text: Ondo, orain arauak kontuan hartu eta zuzenago dago. Laster batean banoa Gaskoiniako Landak osatzera, horrela kontzeptu desberdinak (naturala, administratiboa) islatzeko. Ondo ibili.--Adrar(esan) 12:57, 14 Uztaila 2010 (UTC)
thread_title:  Izena
Txantiloi eztabaida:EH-NA

message: Uste dut egokiagoa litzatekeela, txantiloi hau erabiltzean, «Nafarroa Garaia» testua azaltzea banderaren ondoan. Izan ere, batzuetan «Nafarroa Beherea»rekin batera azaltzen denez, koherenteagoa litzateke horrela. --Xabier Armendaritz(nirekin hizketan egiteko) 19:56, 13 Uztaila 2010 (UTC)
replies: text: Bandera txantiloien gaia eta proiektuak nahiko konplexuak dira eta lan handia ekarri digute. orri honetan Euskal Herriko lurralde bakoitzarentzako bandera txantiloiak ditugu eta ikus dezakezu Nafarroa (Garaia) eta Nafarroa Beherekoa ezberdinak direla. Garai batean hala erabaki zen eta horrela mantenduko dugu. Ados?--An13sa ✎ 10:34, 14 Uztaila 2010 (UTC)
replies: text: :Nire iradokizuna da egokiagoa litzatekeela, testu gisa, «Nafarroa Garaia» agertzea. Banderez ez dakit ezer askorik, eta dagoena segur aski egokia izango da; baina, testuaren aldetik, zehatzagoa da «Nafarroa Garaia», zertaz ari garen argi gera dadin. Ondo iruditzen? --Xabier Armendaritz(nirekin hizketan egiteko) 11:48, 14 Uztaila 2010 (UTC)
thread_title:  Nafarroa Garaia
Eztabaida:Zugarramurdiko sorginkeria prozesua

message: Laburregia da, eta erreferentziatzat ez dago sartuta gai honi buruzko funtsezko bibliografiaren zati handi bat (konpara bedi, adibidez, gaztelaniazko wikipedian gai honi eskainitako artikuluaren luzerarekin eta bibliografiarekin; eta kontuan izan erdal wikipedia horretan Barandiaranen testuak aipatu ere ez dituztela egin). Gainera, hizkuntzaren aldetik txukundu beharrekoa da. Beraz, artikulu honi nabarmentzea kentzea proposatzen dut. --Xabier Armendaritz  2014-06-10, 08:26 (UTC)
Bestelako iritzirik ezean, artikulu nabarmenduaren txantiloia kentzera noa. --Xabier Armendaritz  2014-06-12, 08:03 (UTC)
thread_title:  Artikulu honi nabarmentzea kentzea
Eztabaida:Ekologismo

message: Barkatu, Joxemai, uste nuen edukia hori izango zela (oraingoz behintzat). Jar ezazu egoki deritzozun moduan, niregatik ez dago oztoporik. Bukatzen duzunean, berriz irakurriko dut, eta alde horretatik zer hobetua ikusten badut, adieraziko dizut. --Xabier Armendaritz(nirekin hizketan egiteko) 06:15, 16 Uztaila 2010 (UTC)
thread_title:  Atalen antolamendua 

thread_title:  Nabarmentzea
Kategoria eztabaida:Euskal Herriko elkarteak

message: euskal = euskara zentzuarekin ez nahasteko, kategoria honen izenburuak «Euskal Herriko elkarteak» beharko luke izan. Inork eragozpenik ez badu, bot-en eskarien txokoan eskatuko dut halaxe aldatzea. --Xabier Armendaritz(nirekin hizketan egiteko) 16:39, 16 Uztaila 2010 (UTC)
replies: text: Ez dugu eztabaida berriz hasiko, baina nik argi eta garbi ikusten dut euskal elkartea eta euskara elkartea arteko desberdintasuna... --josugoni (erantzun hemen) 16:47, 16 Uztaila 2010 (UTC)
replies: text: :Oraintxe ikusi dut politika ofizial bat badugula horretaz, eta politika hori aplikatzeko eskatzera noa. --Xabier Armendaritz(nirekin hizketan egiteko) 18:34, 16 Uztaila 2010 (UTC)
replies: text: ::Ez dugu berriro euskal aurrizkiaren inguruan eztabaidatuko. Begiratu Politikak ataleko politika ofiziala aurrizkiaren inguruan, duela gutxi Txokoan bozkatu genuen bezala.--An13sa ✎ 18:55, 16 Uztaila 2010 (UTC)
thread_title:  Izenburuak «Euskal Herriko elkarteak» beharko luke izan
Eztabaida:Antonia Anaut

message: Antonia Anaut ala Fidela Bernat izan zen erronkarieraren azken hiztuna?--An13sa ✎ 12:28, 17 Uztaila 2010 (UTC)
replies: text: Nik uste, eta artikuluak irakurriz eta euren heriotzen datak ikusiz, Antonia Anaut Izaba udalerriko azken hiztuna izan zela eta Fidela Bernat berriz, bai, benetan erronkarieraren azken hiztuna izango zen, Uztarrozen jaioa baitzen. Halere, normala iruditzen zait azken hiztunaren izendapenerako izen bat baino gehiago egotea, ikus Kornubieraren kasua adibidez, hizkuntza honetan ia mende oso baten diferentzia duten pertsonen artean dago hizkuntza horretako azken hiztunaren lehia. Aio. --Euskalduna 18:10, 2010ko uztailaren 17a (UTC)
thread_title:  Zalantza
Kategoria eztabaida:Borroka arteak

message: Elhuyar eta Zehazki hiztegietan —gaur egun euskara-gaztelania konbinaziorako ditugun bi hiztegi fidagarrienetan— «borroka arte» azaltzen denez eta «arte martzial» azaltzen ez denez, egokiagoa litzateke kategoriaren izena «Borroka arteak» izatea. Inork eragozpenik ez badu, aldatzea eskatuko dut. --Xabier Armendaritz(nirekin hizketan egiteko) 12:04, 19 Uztaila 2010 (UTC)
thread_title:  Izen aldaketa: «Borroka arteak»
Eztabaida:Iparraldeko goi nafarrera

message: Euskalki honen mugak eztabaidagai dira Beterriko gipuzkera artikuluan. --Orereta (erantzunak) 09:49, 21 Uztaila 2010 (UTC)
replies: text: Eztabaida bukatu zen. Hala ere, jakina, euskalkien ikerlariren batek XXI. mendean eginiko aipamenak oinarritzat hartuta inork berriz ere eztabaida pizteko materiala ekartzen badu, horretarakoxe dago euskal Wikipediaren orri hau. --Xabier Armendaritz(nirekin hizketan egiteko) 19:03, 31 Urtarrila 2011 (UTC)
thread_title:  Eremua
Eztabaida:Bartzelona

message: Artikulua nabarmen gisa markatuta dago, baina ikusten dut bi aldiz duela historiari erreferentzia egiten dion atala. Kalitatearena kentzekoa naiz, baina besteak ere lana beharko du, nahas-masa hori konpontzeko, ezta? Theklan (eztabaida) 23:07, 19 azaroa 2022 (CET)
replies: text: Ez du neurria ematen: atal laburrak eta desorekatuak, erreferentziak zati batzuetan bakarrik... Nabarmendua kentzearen aldekoa. -Iñaki LL (eztabaida) 11:58, 21 azaroa 2022 (CET)
thread_title:  Artikuluaren kalitatea